୨୦୨୦ ଫେମିନା ମିସ୍ ଇଣ୍ଡିଆ ଇଭେଣ୍ଟ ୧୦ ଫେବୃଆରୀ ୨୦୨୧ରେ ଆୟୋଜିତ ହୋଇଥିଲା । ଯେଉଁଥିରେ ଇଦ୍ରାବାଦର ମନସା ମିସ୍ ଇଣ୍ଡିଆ ୨୦୨୦ ଭାବରେ ମନୋନୀତ ହୋଇଥିଲେ । ଏହାପରେ ମନସା ବାରାଣାସୀ ସୋସିଆଲ୍ ମିଡିଆରେ ଧ୍ୟାନ ଆକର୍ଷଣ କରିଥିଲେ । ଏହି ପ୍ରତିଯୋଗିତାରେ ଉତ୍ତରପ୍ରଦେଶର ଅଟୋ ରିକ୍ସା ଡ୍ରାଇଭରଙ୍କ ଝିଅ ଦ୍ୱିତୀୟ ପୁରସ୍କାର ପାଇଥିଲେ ।
ସୂଚନାଯୋଗ୍ୟ ଯଦିଓ ଉତ୍ତରପ୍ରଦେଶର ମାନିଆ ସିଂ ମିସ୍ ଇଣ୍ଡିଆ ୨୦୨୦ ଟାଇଟଲ୍ ଜିତିବାରେ ବିଫଳ ହୋଇଛନ୍ତି, କିନ୍ତୁ ସେ ସୌନ୍ଦର୍ଯ୍ୟ ଦୃଷ୍ଟିରୁ କୌଣସି ଅଭିନେତ୍ରୀଙ୍କଠାରୁ କମ୍ ନୁହଁନ୍ତି । କେବଳ ଏତିକି ନୁହେଁ, ହରିୟାଣାର ମାନୁଶି ଚିଲାର୍ ଯିଏ କି ୨୦୧୭ର ମିସ୍ ୱାର୍ଲ୍ଡ, ମାନିଆ ସିଂଙ୍କ ପ୍ରଶଂସା କରିଛନ୍ତି ।
ମାନୁଶି ମିସ୍ ଇଣ୍ଡିଆ ୨୦୨୦ ରନର୍ ଅପ୍ ମାନିଆଙ୍କୁ ପ୍ରଶଂସା କରିଛନ୍ତି । ମାନିଆ ସିଂଙ୍କ ଏହି ଯାତ୍ରା ଆଦୌ ସହଜ ନଥିଲା । ଏକ ଅଟୋ ରିକ୍ସା ଡ୍ରାଇଭର୍ ଝିଅ ହୋଇ, ଏକ ବିଉଟି କଂଟେଷ୍ଟ କୁ ଯିବା, ରନର୍ ଅପ୍ ଟାଇଟଲ୍ ପାଇବା ମାନିଆଙ୍କ ପାଇଁ କଠିନ ଥିଲା ।
ମାନିଆ ୟୁପିର ଜଣେ ଅଟୋ ଡ୍ରାଇଭରଙ୍କ ଝିଅ । ଏଭଳି ପରିସ୍ଥିତିରେ ମିସ୍ ଇଣ୍ଡିଆ ୨୦୨୦ରେ ପହଞ୍ଚିବା ପାଇଁ ତାଙ୍କର ଯାତ୍ରା ଅତ୍ୟନ୍ତ ସଂଘର୍ଷପୂର୍ଣ୍ଣ ଥିଲା । ଏକ ସାକ୍ଷାତକାରରେ ସେ ତାଙ୍କ ସଂଘର୍ଷର କାହାଣୀ କହିଥିଲେ । ସେ କହିଥିଲେ, ମୁଁ ଏବଂ ମୋ ପରିବାର ଅନେକ ରାତିରେ ବିନା ଖାଦ୍ୟ ଏବଂ ନିଦ୍ରାରେ ବିତାଇଛୁ । ମୁଁ ଅନେକ ଅପରାହ୍ନ ମାଇଲ୍ ମାଇଲ୍ ବାଟ ଚାଲିବାରେ ଅତିବାହିତ କରି ଦେଇଛି ।
ମାନିଆ ସିଂ କହିଛନ୍ତି ଯେ ଏହି ବିଜୟକୁ ହାସଲ କରିବା ପାଇଁ ମୋ ରକ୍ତ, ଝାଳ ଏବଂ ଲୁହ ମିଳିତ ହୋଇଛନ୍ତି । ମାନିଆ କହିଛନ୍ତି ଯେ ମୁଁ ଜଣେ ଅଟୋ ରିକ୍ସା ଡ୍ରାଇଭରର ଝିଅ ଏବଂ ପାରିବାରିକ ଦାରିଦ୍ରତା ହେତୁ "ମୁଁ ସ୍କୁଲ ଯିବାର ସୁଯୋଗ ପାଇ ନଥିଲି" । ସେ କହିଛନ୍ତି ଯେ ସେ ଟଙ୍କା ରୋଜଗାର କରିବା ପାଇଁ କମ୍ ବୟସରେ କାମ କରିବା ଆରମ୍ଭ କରିଥିଲେ ।
ମାନିଆ ସିଂ ଏଠାରେ ଅଟକି ନାହାଁନ୍ତି, କିନ୍ତୁ ସେ ଆହୁରି ମଧ୍ୟ କହିଛନ୍ତି ଯେ ସେ ଡିଗ୍ରୀ ଶେଷ କରିବାକୁ ଚାହୁଁଛନ୍ତି ଏବଂ ଏଥିପାଇଁ ତାଙ୍କ ପରିବାର ସଦସ୍ୟମାନେ ତାଙ୍କ ଅଳଙ୍କାର ମଧ୍ୟ ବନ୍ଧକ ରଖିଥିଲେ । ମାନିଆ କୁହନ୍ତି ଯେ ମୋର ଆବଶ୍ୟକତା ପୂରଣ ପାଇଁ ମୋର ପିତାମାତା ବହୁତ କଷ୍ଟ ପାଇଥିଲେ । ମାନିଆ କହିଛନ୍ତି ଯେ ସେ ଦିନରେ ଅଧ୍ୟୟନ କରୁଥିଲେ, ସନ୍ଧ୍ୟାରେ ଅନ୍ୟ ଘରେ କାମ କରୁଥିଲେ ଏବଂ ରାତିରେ କଲ୍ ସେଣ୍ଟରରେ କାମ କରୁଥିଲେ ।
ମିସ୍ ଇଣ୍ଡିଆ ୨୦୦୨ ରନର୍ ଅପ୍ ମାନିଆ ସିଂ କହିଛନ୍ତି, ମୁଁ ରିକ୍ସାର ଯିବାଆସିବା ଟଙ୍କା ବଞ୍ଚାଇବା ପାଇଁ ଚାଲିକି ଯାତାୟତ କରୁଥିଲି ଏବଂ ଆଜି ଫେମିନା ମିସ୍ ଇଣ୍ଡିଆର ମଞ୍ଚରେ ଠିଆ ହୋଇଛି । ମୋର ପିତାମାତା ଏବଂ ଭାଇକୁ ଗର୍ବିତ କରିବାକୁ ଚାହେଁ । କହିବାକୁ ଚାହେଁ ଯେ, ଯଦି ତୁମେ ତୁମର ସ୍ୱପ୍ନ ପାଇଁ ଦିନରାତି କଠିନ ପରିଶ୍ରମ କର, ତେବେ ଦିନେ ନା ଦିନେ ତୁମେ ନିଶ୍ଚିତ ଭାବରେ ସଫଳତା ପାଇବ ।
